cyanic-selkie/wikianc huggingface dataset:
Տնտեսագիտության պատմություն
Անգլիական դասական դպրոց
Սմիթը տնտեսական լիբերալիզմի ջատագով էր, կարևորում էր տնտեսական գործընթացների բնական զարգացման ընթացքին չխոչընդոտելու քաղաքականության իրականացումը պետության կողմից։ Ֆիզիոկրատներից փոխառելով այս առանցքային դրույթները, միևնույն ժամանակ «բնության կենսատու ուժի» փոխարեն, նա իր տեսության հիմքում է դնում մարդու էությանը ապրիորի բնորոշ հատկությունը` եսասիրությունը, անձնական շահը հնարավորինս առավելագույն բավարարելու ձգտումը։ Սմիթի պատկերացմամբ, տնտեսության յուրաքանչյուր մասնակից, հիմք ընդունելով ողջամիտ (ռացիոնալ) տնտեսական գործունեություն իրականացնելու կանխադրույթը, հստակ պատկերացնում է ինչպես իր անձնական տնտեսական շահերը, այնպես էլ դրանք առավելագույնս բավարարելու եղանակներն ու միջոցները։ Դրա արդյունքում շուկան 8 դառնում է այն միջավայրը, որտեղ բախվում են եսասիրական նկրտումներ ունեցող մասնակիցները և նրանց փոխադարձաբար սահմանափակող գործողությունների շնորհիվ ձևավորվում է ընդհանուր հասարակական բարիքն ու բավարարվում է հասարակական շահը։ Այսինքն, մարդկանց տնտեսական հարաբերությունները կարգավորվում են ոչ թե հասարակական դաշինքով, այլ ձևավորվում են ինքնաբուխ կերպով, անկախ տնտեսավարող սուբյեկտների կամքից կամ ցանկություններից։
Այսպիսով, տնտեսության արդյունավետ գործունեությունը բխելով անձնական, մասնավոր շահի առավելագույն բավարարման կանխադրույթից` իրականություն է դառնում շուկայի ինքնակարգավորվող մեխանիզմների օգնությամբ, որի հիման վրա էլ Ա. Սմիթն առաջ քաշեց իր տեսության համար առանցքային հանդիսացող «շուկայի անտեսանելի ձեռք» դրույթը։ Ըստ Սմիթի` տնտեսության յուրաքանչյուր մասնակից ավելի շուտ կհասնի իր նպատակին, եթե դիմի այլոց եսասիրությանը, քան առաջնորդվի հասարակական շահով։ Նա պնդում էր, որ յուրաքանչյուր անձ առաջնորդվելով անձնական շահով, առավել գործուն է աջակցում հասարակական շահերի բավարարմանը, քանզի հակառակ դեպքում չէր պահպանվի ռեսուրսների արդյունավետ բաշխման և օգտագործման սկզբունքը և կվերանար տնտեսական մրցակցությունը։ Սմիթի առաջարկած մոդելի շրջանակում տնտեսության բնականոն զարգացում հնարավոր է միայն ազատ մրցակցության և տնտեսական լիբերալիզմի պայմաններում, ուստի և «անտեսանելի ձեռքի» կանխավարկածը ենթադրում է «տնտեսական մարդու» գործունեության և պետության միջամտության այնպիսի հարաբերակցություն, որի պայմաններում լավագույնս կդրսևորվեն ազատ տնտեսական զարգացման օբյեկտիվ օրինաչափությունները։ Ադամ Սմիթի մոտ տնտեսության զարգացման «բնական կարգը» դիտարկվում էր հավիտենական, քանզի անփոփոխ են մարդու բնույթն ու էությունը։ Այստեղից էլ բխեցվում է նմանօրինակ իրավիճակից ածանցվող տնտեսական օրենքների ու օրինաչափությունների անկախությունը, օբյեկտիվությունը և հավիտենականությունը։
Տնտեսագիտության զարգացման առումով, ուշարժան է այն փաստը, որ Սմիթն է առաջին անգամ կիրառության մեջ դրել համախառն և զուտ եկամուտ տնտեսագիտական կատեգորիաները։
Դավիթ Ռիկարդոն և դասական քաղաքատնտեսության հետագա զարգացումը
Անգլիական դասական տնտեսագիտության դպրոցի մեկ այլ նշանավոր ներկայացուցիչ Դավիթ Ռիկարդոյի (1772-1823) տնտեսագիտական հայացքները արտացոլում էին կապիտալիստական տնտեսակարգի զարգացման ավելի ուշ շրջանը և ամփոփված են 1817 թվականին հրապարակված «Քաղաքատնտեսության և հարկման սկզբունքները» աշխատությունում։ Լինելով կապիտալիզմի զարգացման մեքենայական դարաշրջանի ականատեսը` նա կարողացավ բացահայտել իր ժամանակի տնտեսակարգի ներքին հակասությունները։ Նրա գիտական ժառանգության երեք հիմնական դրույթներն են հանդիսանում հողային ռենտայի և շահույթի, շահույթի և աշխատավարձի միջև եղած հակադրությունների բացահայտումն ու դրա հիման վրա բաշխման կատեգորիան առաջնային պլանում դնելը ։
Տնտեսագիտության զարգացման առումով անգնահատելի է Ռիկարդոյի գիտական ժառանգությունը։ Նա մշակեց և կիրառության մեջ դրեց այնպիսի նշանակալի տեսություններ, ինչպես ռենտայի տեսությունը, փողի քանակական տեսությունը, միջազգային առևտրում համեմատական ծախսերի սկզբունքը և մի շարք այլ դրույթներ, որոնցից շատերն առ այսօր կիրառության մեջ են արդի տնտեսագիտությունում։ Ռիկարդոյի գիտական ստեղծագործությունը նշանակալի է նաև այն առումով, որ առաջին անգամ որոշակի հստակությամբ և համոզմունքով հասարակության սոցիալ-տնտեսական զարգացման առանձնահատկությունների վերլուծությունը նա համարեց տնտեսագիտության ուսումնասիրության առարկայի բաղկացուցիչ մաս։
Ռիկարդոն տնտեսության զարգացումը դիտարկում է հասարակության սոցիալական գործընթացների համատեքստում, ինչը էական նվաճում էր տնտեսագիտական մտքի զարգացման պատմության մեջ։ Եթե միջնադարյան մտածողները մարդկանց տնտեսական գործունեությունից ածանցվող սոցիալական հարաբերությունների կարգավորման սկզբունքի իրականացումը պատկերացնում էին բարոյականության պահանջներին և քրիստոնեական նորմերին համապատասխանեցնելու տեսքով, իսկ Ա. Սմիթն այն կապում էր մարդկանց «բարոյական զգացումների» հետ, ապա Ռիկարդոն առաջին անգամ պնդեց, որ տնտեսագիտությունը սոցիալական անհավասարությունն ու հակասությունները պետք է բացատրի տնտեսագիտորեն, այսինքն, բացահայտի դրանց տնտեսական և սոցիալական պատճառները` հիմք ընդունելով բաշխման գործառույթի առանձնահատկությունները և իրականացման մեխանիզմները։
Տնտեսագիտական տեսության հիմնական ուղղությունների ձևավորումը
Այն հասարակությունների հարստությունը, որոնցում կապիտալիստական ռեժիմն է գերակայում, իրենից ներկայացնում է ապրանքների հսկայական կուտակում, իսկ դրա մի հատվածը` մի ապրանք։ Հետևաբար, մեր հետաքննությունը պետք է սկսի հենց ապրանքների հետազոտություններից ։
Տնտեսագիտության զարգացումը 19-րդ դարից սկսած հայտնվեց տնտեսական հարաբերությունների հակասական զարգացման հորձանուտում և տնտեսակարգի փոփոխություններին արձագանքելու տեսանկյունից սկսեց դրսևորել երկակի մոտեցում։ Հասարակության սոցիալական հարաբերությունների և հակասությունների ուսումնասիրումը աստիճանաբար մղվում էր ետին պլան և տնտեսագիտության ուշադրությունը ավելի ու ավելի էր կենտրոնանում տնտեսության գործունեության վրա։ Տնտեսագետների շրջանում տիրապետող էր դառնում ձգտումը զբաղվելու զուտ տնտեսական գործընթացների ուսումնասիրությամբ` փորձելով ձերբազատվել մարդկանց տնտեսական գործունեության սոցիալական նախադրյալներից ու հետևանքներից։ Հասարակության սոցիալ-տնտեսական կյանքի ուսումնասիրության նմանօրինակ առաջնահերթություններից որևէ մեկին նախապատվություն տալը հանգեցրեց երկու հիմնական ուղղությունների ձևավորմանը տնտեսագիտության մեջ։
Առաջին ուղղության ներկայացուցիչները, որոնց շարքում կարելի է առանձնացնել Ժան Սիսմոնդին և մարքսիստներին, իրենց ուշադրությունը կենտրոնացրեցին հասարակության սոցիալական հարաբերությունների ուսումնասիրությանը։
Ժան Սիսմոնդին (1773-1842) հանդես էր գալիս կապիտալիզմին բնորոշ հակասությունների քննադատությամբ, ընդդեմ խոշոր կապիտալի` պաշտպանելով փոքր բիզնեսի շահերը։ Հասարակական տարբեր խմբերի շահերի ներդաշնակեցման հնարավորությունը նա հիմնավորում էր փոքր արտադրության զարգացմամբ, ինչը նախադրյալներ կստեղծեր նաև տնտեսակարգի հակասությունները հաղթահարելու 10 համար։ Հիշարժան է, որ մեր օրերում ևս տնտեսության և հասարակության զարգացման արդյունավետ միջոց և հնարավորություն է դիտվում փոքր ու միջին ձեռնարկատիրության զարգացումը։
Կապիտալիզմի սոցիալ-տնտեսական վերլուծությունը ֆունդամենտալ հիմքերի վրա էր դրված մարքսիստական ուղղության մտածողների աշխատություններում։ Տնտեսագիտական այս ուղղության հիմնադիր Կարլ Մարքսի (1818-1883) տնտեսական համակարգը հենվում էր արտադրողական ուժերի զարգացման ու հասարակության բովանդակության վերաբերյալ մատերիալիստական հայացքները դիալեկտիկայի հետ կապող մեթոդաբանական սկզբունքների վրա։ Մարքսի սոցիալ-տնտեսական տեսությունում տնտեսության բովանդակությունը դիտարկվում էր հասարակության բովանդակության զարգացման պրիզմայով, իսկ բուն տնտեսական հարաբերությունները` որպես սեփականության հարաբերությունների համակարգ։ Ելնելով արժեքի աշխատանքային տեսությունից, նա առաջին պլան մղեց կապիտալիստական հասարակարգում մարդու կողմից մարդու շահագործման խնդիրը, կապիտալիստների և վարձու աշխատողների հակադրությունը։ Մարքսիզմը դարձավ 20-րդ դարի սոցիալիստական հեղափոխությունների տեսական հիմնավորումը։
Տնտեսագիտական տեսության մյուս ուղղությունը ուշադրությունը կենտրոնացնում էր ոչ թե հասարակության սոցիալական հարաբերությունների ուսումնասիրության վրա, այլ հետազոտում էր ապրանքային հարաբերությունների համակարգի գործառնությունը, տնտեսական որոշումների կայացման գործընթացում համակարգի առանձին տարրերի միջև փոխադարձ կապերն ու փոխներգործությունը։
Երկրորդ ուղղության` սահմանափակ ռեսուրսների ռացիոնալ օգտագործման վերլուծության, ձևավորման և զարգացման համար էական խթան հանդիսացավ տնտեսագիտական տեսության մեջ մաթեմատիկական վերլուծության մեթոդի զարգացումը` շնորհիվ 19-րդ դարի երկրորդ կեսի և 20-րդ դարի այնպիսի նշանավոր գիտնականների աշխատանքների, ինչպես Ա. Կուրնոն, Հ. Հոսսենը, Լ. Վարասը և իհարկե Պարետոն։ Այս ուղղության զարգացման վրա նշանակալի ազդեցություն ունեցավ Կ. Մենգերի, Ֆ. Վիզերի և Ե. Բեմ-Բավերկի կողմից մշակված մարգինալիզմի տեսությունը (marginal analysis` սահմանային վերլուծություն)։ Տնտեսագիտական տեսության երկու ուղղությունները մարգինալիզմի մեթոդաբանական համակարգի հիման վրա և միկրոէկոնոմիկայի շրջանակում միավորելու փորձ կատարեց նոր դասական տեսության դպրոցի հիմնադիր Ալֆրեդ Մարշալը (1842-1924)։ Դա արտահայտվեց գնագոյացման մեխանիզմի երկակի մոտեցման տեսքով` պահանջարկի կողմից սահմանային օգտակարության տեսության շրջանակում և առաջարկի կողմից` արտադրության գործոնների հայեցակարգի շրջանակում ։ Մարշալի գաղափարները հետագա զարգացում ստացան Ջ. Կլարկի և Ի. Շումպետերի կողմից` տնտեսական վերլուծության դինամիկայի ներմուծմամբ, ինչը հնարավորություն տվեց տնտեսական համակարգի իրական փոփոխությունները դիտարկել ժամանակի ընթացքում և մակրոէկոնոմիկայի դիրքերից։
Տնտեսական գործընթացների վերլուծությունը նրանք տեղափոխեցին մակրոէկոնոմիկայի միջավայր` հետազոտության առարկա դարձնելով տնտեսության դինամիկան և պարբերաշրջանային զարգացումը։ Տնտեսական հարաբերությունների և դրանց ուսումնասիրությանը միտված տեսությունների զարգացման ընթացքը պարտադրում էր անհրաժեշտորեն ուշադրություն դարձնել կապիտալիզմի զարգացմանը ուղեկցող նոր իրական հիմնախնդիրներին և, նախ և առաջ, սոցիալական հիմնահարցերին։ Այս առումով, ուշարժան էր Ա. Պիգուի «Բարեկեցության տնտեսագիտական տեսություն» աշխատությունը, որտեղ հետազոտության կենտրոնում շուկայական տնտեսության սոցիալական խնդիրների քննարկումն է մարգինալիստական հայեցակարգի շրջանակում։ Պիգուն հիմնավորում էր պետության միջամտությամբ եկամուտների վերաբաշխման ճանապարհով սոցիալական բարեկեցության վրա ազդելու անհրաժեշտությունը։ Տնտեսագիտության զարգացման բովանդակային առումով նոր փուլ սկսվեց 20-րդ դարում, որի բնորոշ առանձնահատկությունը տնտեսական վերլուծությունների նշանակետի տեղափոխումն էր միկրոմակարդակից մակրոմիջավայր։ Տնտեսական վերլուծությունների ուղղվածության, բնույթի և մասշտաբի այսօրինակ փոփոխությունները, նախ և առաջ, բխում էին կապիտալիստական տնտեսակարգում տեղի ունեցող փոփոխություններից։ Հատկապես 20-րդ դարի առաջին կեսին ոչ միայն ակնառու դարձան, այլև տագնապալի ծավալով ու խորությամբ սկսեցին դրսևորվել տնտեսակարգի հակասությունները, մակրոտնտեսական անկայունությունը, անկումներն ու ճգնաժամերը, որի գագաթնակետը կապիտալիստական ողջ աշխարհը ցնցած 1929-1933 թվականներին «Մեծ Դեպրեսիան» էր։
Քեյնսի առաջարկած տեսությունը շրջադարձային էր տնտեսագիտության պատմության մեջ ։ Նա տնտեսագիտական հետազոտության ոլորտը լրացրեց մակրոտնտեսական մոդելով և հենվելով դրա վրա կարողացավ փաստացի իրողությունների վերլուծությամբ հիմնավորել, որ տնտեսությունը, ինչպես պնդում են դասականները, միայն «անտեսանելի ձեռքի» օգնությամբ չի կարող ինքնակարգավորվել, պետության կողմից տնտեսական գործընթացներին միջամտության բացակայության պայմաններում արդի աշխարհում անհնար է ապահովել մակրոտնտեսական կայունություն և հավասարակշռություն, անխուսափելի են լինելու տնտեսական անկայունությունն ու պարբերաշրջանային անկումները, որոնք վերածվելու են նորանոր ճգնաժամերի։ Նա հիմնավորեց արդի տնտեսությունների պետական կարգավորման անհրաժեշտությունը արդյունավետ պահանջարկի միջոցով, որն հնարավոր է ապահովել ծախսումների ու ներդրումների և պետական ակտիվ հարկաբյուջետային քաղաքականության օգնությամբ ։
Քեյնսի և իր նախորդների տնտեսագիտական մոդելների հիմնական տարբերությունները հանգում էին հետևյալին.
Քեյնսը մակրոտնտեսագիտության տեսության առանցքում փողի և գների փոխարեն դրեց եկամուտը, զբաղվածությունը և տոկոսը, կառուցեց մոդելներ, որոնց օգնությամբ հնարավոր էր վերլուծել, ստուգել, կանխատեսել և կարգավորել տնտեսական գործընթացները։
Հետպատերազմյան շրջանում շուկայական տնտեսության խթանման ուղիների որոնումը, քեյնսյան տեսությանը զուգահեռ, իրենց արտահայտությունը գտան նաև ժամանակի ազատական լիբերալիզմի հայեցակարգերում։ Ի տարբերություն Քեյնսի, մոնետարիստները Մ. Ֆրիդմանի գլխավորությամբ տնտեսական կարգավորման գործառույթներում առանձնահատուկ նշանակություն էին տալիս փողի զանգվածին և ինֆլյացիոն գործընթացների վրա վերջինիս ազդեցությանը։ Առաջարկի խթանման տեսության կողմնակիցները (Ա. Լաֆֆեր, Մ. Էվանս) իրենց աշխատություններում ուշադրություն էին հրավիրում կորպորացիաների գործունեությունը խթանելու անհրաժեշտության վրա։ Ռացիոնալ սպասումների տեսությունը (Ջ. Մուտ, Ռ. Լուկաս) շեշտադրում էր շուկայական տնտեսության կոնյուկտուրային և իրողություններին տնտեսական սուբյեկտների հարմարվելու ունակությունը և դրա հիման վրա սեփական վարքագծի դրսևորմանն ու որոշումների կայացման գործընթացի առանձնահատկու- թյունները։ Հասարակական ընտրության տեսության կողմնակիցները (Ջ. Բյուկենեն, Մ. Օլսոն) փորձում էին հաղթահարել պետության կողմից տնտեսության կարգավորման թույլ կողմերը` անհատականության սկզբունքը դիտելով որպես հասարակական որոշումների կայացման հիմք։
Տնտեսագիտության սոցիալ-տնտեսական ուղղությունը 20-րդ դարում գերակայող դարձավ Խորհրդային Միությունում և սոցիալիստական ճամբարի երկրներում, ինչն արդյունքում հանգեցրեց այս տեսության այլասերմանը։
Արդի տնտեսագիտության հիմնական բաղադրիչները
Ժամանակակից տնտեսագիտության տեսությունն իրենից ներկայացնում է տնտեսագիտական ուսումունքների, տեսությունների, դպրոցների և ուղղությունների բազմադարյան զարգացման ու էվոլյուցիայի արդյունք, որի արդի կառուցվածքը, նախ, պարզագույնից մինչև բարդ խառը տիպի տնտեսական համակարգերի ձևավորման ու զարգացման արդյունքն է, քանզի կոչված է արտացոլելու դրանցում տեղի ունեցող գործընթացներն ու հարաբերությունները։
Երկրորդ, արդի տնտեսագիտության տեսության կառուցվածքի վրա նշանակալի ազդեցություն է ունեցել ազգային տնտեսությունների մոդելների բազազանությունն ու առանձնահատկությունները։
Տնտեսագիտական գաղափարները Միջնադարյան Հայաստանում
Միջնադարյան Հայաստանում տնտեսագիտությունը դեռևս գտնվում էր լինելիության պրոցեսում և նոր էր միայն ձևավորվում։ Ուստի, այդ ժամանակաշրջանի հայ հեղինակներից ոչ ոք հատուկ տնտեսագիտական ուսումնասիրություն չի թողել, և չենք էլ կարող նրանցից տնտեսագիտական երևույթների համակարգված վերլուծություն ակնկալել։
Միջնադարյան Հայաստանի տնտեսագիտական գաղափարները ներկայացնելու համար սովորաբար առանձնացվում են ֆեոդալիզմի զարգացման երկու պատմական ժամանակաշրջաններ՝
Արտաքին հղումներ
Կատեգորիա:Տնտեսագիտական գաղափարախոսություններ Կատեգորիա:Քաղաքատնտեսություն Կատեգորիա:Տնտեսագիտական վերլուծություն Կատեգորիա:Քաղաքական տնտեսագիտություն
Օրլանդո Բլում
Օրլանդո Բլումը (Orlando Bloom, ), Օրլանդո Ջոնաթան Բլանչարդ Բլում բնագիր անունով (Orlando Jonathan Blanchard Bloom) բրիտանական դերասան է։ Ճանաչում է ստացել «Մատանիների տիրակալը» (2001, 2002, 2003) եռագրության, «Կարիբյան ծովի ծովահենները. «Սև մարգարտի» անեծքը» (2003), «Կարիբյան ծովի ծովահենները. Մեռյալի սնդուկը» (2006) և «Կարիբյան ծովի ծովահենները. Աշխարհի ծայրին» (2007) արկածային ֆիլմերի դերերով։
Երվանդ Աղաթոն
Երվանդ Աղաթոն, հայ մշակութային գործիչ։
Օրլանդո Բլում
Պատանեկություն
Օրլանդո Բլումը ծնվել է 1977 թվականի հունվարի 13-ին Քենթերբերիում, Քենթ կոմսություն, Մեծ Բրիտանիա։ Անունը ստացել է ի պատիվ XVII դարի անգլիացի երգահան Օրլանդո Գիբսոնի։ Նրա մայր Սոնյան (Կալկաթայի ծնունդ) զբաղվում էր բիզնեսով, ղէեկավարում էր արտասահմանյան ուսանողների համար լեզվային դպրոցով, ինչպես նաև հրապուրված էր գրական աշխատանքով։ Նրա հայրը՝ Հարրի Բլումը (Harry Saul Bloom, 1913—1981 թթ.), ՀԱՀ-ից էր, գրող և լրագրող, աշխատում էր իրավունքի պրոֆեսոր Քենթի Համալսարանում։ Նախկինում նա պայքար էր վարում ՀԱՀ-ում ցեղային խտրականության դեմ, Նելսոն Մանդելայի փաստաբաններից մեկն էր։ Հետագայում Հարրի Բլումը գրում է մի քանի գրքեր ՀԱՀ-ում ռասային խտրականության մասին, որի համար հետապնդվում էր հարավաֆրիկյան կառավարության կողմից և 1963 թվականին ստիպված էր գաղթել Մեծ Բրիտանիա։ Խորթ եղբայրը՝ լուսանկարիչ Սթիվեն Բլում (Stephan Bloom, ծնվել է 1953 թվականին), խորթ քույրը՝ լուսանկարչուհի Սյուզեն Ստորմ Բլում (Susan Storm Bloom, ծնվել է 1948 թ.), հարազատ քույրը՝ դերասանուհի Սամանթա Բլում (Samantha Bloom, ծնվել է 1975 թ.)։
Երվանդ Աղաթոն
Որդին է Գրիգոր Աղաթոնի։
Օրլանդո Բլում
Պատանեկություն
Չորս տարեկան հասակում Օրլանդոն զրկվում է հորից և տղայի ու նրա ավագ քրոջ դաստիարակությունը ընկնում է մոր և Բլումների ընտանիքի մտերիմ բարեկամ Քոլին Սթոունի ուսերի վրա, ով նշանակվում է նրանց խնամակալ։ Ավելի ուշ, երբ Օրլանդոն տասներեք տարեկան էր, մայրը խոստովանում է նրան, որ հենց Սթոունն է, իրականում, հանդիսանում նրա կենսաբանական հայրը։ Սոնյան վաղ տարիներից երեխաներին ներարկում էր սեր դեպի մշակույթը և այդ պատճառով Օրլանդոն վաղաժամ ցուցաբերում է հակում դեպի լեզուները, լուսանկարչությունը և թատրոնը։ Բացի այդ, պատանի ժամանակ նա հրապուրվում էր ձիերով և լավ ձիավարող էր, ինչը հետագայում հարկավոր եղավ նրա կինոկարիերայում։
Երվանդ Աղաթոն
Կենսագրություն
Ծնվել է Կ. Պոլսի Խասգյուղ թաղամասում, սովորել նախ Ներսիսյան, ապա՝ Նուբար-Շահնազարյան վարժարաններում և Ռոբերտ քոլեջում։ 1877 թվականին մեկնել է Փարիզ, սովորել Կրինյոնի գյուղատնտեսական քոլեջում, ավարտելուց հետո վերադարձել է Կ. Պոլիս։ 1896 թվականի քաղաքական դեպքերից հետո մեկնել է արտասահման, շարունակել համալսարանական կրթությունը Փարիզում, այնտեղից անցել է Բուլղարիա, ապա՝ Եգիպտոս, որտեղ 1920-ականներին գրել է մի շարք գրքույկներ՝ Բարեգործական ընկերության, Խորհրդային Հայաստանին ցույց տրվող օգնության և այլ հարցերի մասին, ինչպես՝ «Հայաստանի վերաշինությունը» (1924), «Նվիրատվություն և կտակ» (1925), «Հայաստանի մեջ հայ հողագործներու տիպար գյուղի մը ծրագիրը» (1925), «Բարեգործականի ծնունդն ու պատմությունը» և այլն։ 1931 թվականին հրատարակել է «Կյանքիս հիշատակները» գիրքը ։
Օրլանդո Բլում
Պատանեկություն
Ուսումը դպրոցում Օրլանդոյին տրվում էր դժվարությամբ։ Նա տառապում էր դիսգրաֆիայով և այդ պատճառով հաճախ դառնում էր հասակակիցների ծաղրուծանակի առարկա։
Կարիերայի սկիզբը
Բլումի նորամուտը բեմ կայացել էր դեռևս մանկությունում, երբ նա մասնակցություն էր ունենում մի շարք դպրոցական բեմադրություններում։ 1993 թ., տասնվեց տարեկան հասակում, նա ուղևորվում է Լոնդոն և անց է կացնում երկու սեզոն, խաղալով Ազգային երիտասարդական թատրոնի բեմում, որից հետո մեկ տարվա ուսման գրանտ է ստանում Բրիտանա-ամերիկյան դրամատիկական մշակույթի ակադեմիայում, որի շրջանավարտներն են եղել Ջենիֆեր Էլը, Օլիվեր Պլատը և Դևիդ Շվիմերը։ Ուսման ժամանակ նա մասնակցություն է ունենում «Զբոսանք վիեննական անտառում» ներկայացման մեջ, ինչպես նաև, ձառք է բերում սեփական գործակալ։
Երվանդ Աղաթոն
Աղբյուրներ
Կատեգորիա:Հայ մշակութային գործիչներ Կատեգորիա:Հայերն Օսմանյան կայսրությունում Կատեգորիա:Հայ գրողներ Կատեգորիա:Համիդյան ջարդերից փրկվածներ Կատեգորիա:Օսմանյան կայսրության գրողներ Կատեգորիա:Հայ հրատարակիչներ Կատեգորիա:Հայ դերասաններ Կատեգորիա:Հայ հողագետներ
Օրլանդո Բլում
Կարիերայի սկիզբը
1996 թ. Բլումը հեռուստատեսությունում իր նորամուտը նշում է «Դժբախտ պատահար» սերիալի մի քանի դրվագներում, իսկ 1997 թ. տեղի է ունենում նրա առաջին հայտնվելը էկրաններին՝ «Ուայլդ» («Wilde») կենսագրական դրամայում, Սթիվեն Ֆրայի և Ջուդ Լոուի հետ գլխավոր դերերում։ Այդ կնոնկարում Բլումը հայտնվում է պատանի-անբարոյականի էպիզոդիկ դերում։
Ճանաչում
Ուսման երրորդ տարվա ավարտին Բլումը մասանակցություն է ունենում Ֆարամիրի դերի քասթինգին, Նոր Զելանդացի ռեժիսոր Պիտեր Ջեքսոնի մեծամասշտաբ նախագծում, Տոլկինի «Մատանիների տիրակալը» («The Lord of the Rings») վեպի էկրանավորումում։ Շուտով նա ստանում է պատասխան, որում Ջեքսոնը հայտնում է, ու Ֆարամիրի դերը արդյունքում բաժին է հասել ավստրալիացի դերասան Դևիդ Վենհեմին, սակայն դրա փոխարեն Բլումին առաջարկում է ավելի գրավիչ դեր՝ էլֆ Լեգոլասի, էլֆերի Անտառային թագավորության արքայազնի։ Օրլանդոն, բնականաբար, համաձայնվում է և 2000 թվականին մասնակցություն ունենալով «Մաքուր անգլիական սպանություններ» («Midsomer Murders») հեռուստասերիալի դրվագում, 18 ամսով ուղևորվում է Նոր Զելանդիա, որտեղ անց էին կացվում եռագրության առաջին մասի՝ «Մատանու եղբայրություն» («The Fellowship of the Ring»), նկարահանումները։
Լարված նկարահանումներից հետո դերասանն ընկերների հետ ուղևորվում է Հնդկաստանև այնտեղ դիմավորում 2001 թվականի Ամանորը, չկասկածելով «Մատանու եղբայրության», խլացուցիչ հաջողության մասին։ Վերադառնալով ուղևորությունից, նա հայտնաբերում է, որ մի ակնթաթում դարձել է աշխարհահռչակ, իսկ նրա անունը մտել է Համացանցի փնտրողական ամենահայտնի հարցումների քսանյակի մեջ։ Լեգոլասի դերը Բլումի համար անցաթուղթ է դառնում դեպի կինո և նրան բերում է «Իմպերիա» մրցանակ լավագույն նորամուտի համար։
Նույն թվականին Բլումը նկարահանվում է նորակոչիկ Թոդ Բլեքբերնի դերում Ռիդլի Սքոթի «Սև բազե» («Black Hawk Down») ռազմական դրամայում։ Կինոնկարը առատ էր ողբերգական ճշմարտացիությամբ մարտերի տեսարանների նկարահանումներով և հիմնված էր իրական դեպքերի վրա՝ 1993 թվականի հոկտեմբերի 3-ին Սոմալիում ամերիկյան խաղաղապահ ուժերի գործողությունների։
2002 և 2003 թթ. Բլումը շարունակում է նկարահանումները Ջեքսոնի մոտ, եռագրության եզրափակիչ մասերում՝ «Մատանիների տիրակալը. Երկու ամրոց» («The Lord of the Rings։ The Two Towers») և «Մատանիների տիրակալը. Թագավորի վերադարձը» («The Lord of the Rings։ The Return of the King»), իսկ այնուհետև նկարահանվում է կողոպտիչ Ջոզեֆ Բիրնի դերում «Քելլիի ավազակախումբը» («Ned Kelly») կենսագրական դրամայում, ֆիլմ Ավստրալիայի ազգային հերոս, ավազակ Նեդ Քելլիի մասին, ով ձեռք է բերել ավստրալիական Ռոբին Հուդի փառքը։ Բիրնի դերի համար Օրլանդոն անվանակարգվում է Ավստրալիայի կինոյի ինստիտուտի մրցանակին տիրելու համար՝ որպես երկրորդ պլանի լավագույն դերասան։
Այնուհետև, 2003 թվականին, հետևում է ևս մեկ կարևոր աշխատանք Օրլանդոյի կարիերայում՝ Ուիլլ Թերների դերը Գոռ Վերբինսկու «Կարիբյան ծովի ծովահենները. «Սև մարգարտի» անեծքը» («Pirates of the Caribbean։ The Curse of the Black Pearl») արկածային ֆիլմում։ Նկարահանման հրապարակում Բլումի խաղընկերներն էին Ջոնի Դեփը, որը խաղում էր ծովահեն-ավազակ Ջեք Ճնճղուկին, Քիրա Նայթլին և Ջեֆրի Ռաշը։ Ֆիլմը մեծ հաջողություն է ունենում կինոթատրոններում և համաշխարհային վարձույթում հավաքում է ավելի քան 650 միլիոն դոլար ։
Կարիերայի շարունակություն
2004 թվականին հայտնվելով բրիտանական «Կալցիումից տղան» («The Calcium Kid») կատակերգությունում, կաթնագործ Ջիմի Կոնելիի դերում, ով անսպասելիորեն հայտնվում է բռնցքամարտի աշխարհի չեմպիոնի թեկնածուի կարգավիճակում, Բլումը մասնակցություն է ունենում հերթական հոլիվուդյան խոշորաբյուջետային կինոնկարում՝ «Տրոյա» («Troy») պատմական դրամայում, Հոմերոսի «Իլիական» պոեմի հիման վրա։ Աքիլլեսի դերը կատարում է Բրեդ Փիթը, իսկ Բլումը խաղում է սիրունիկ Պարիսին։ Չնայած պատմական անճշտությունների առատությանը և սկզբնաղբյուրի բավականին ազատ մեկնաբանությանը, ֆիլմը համաշխարհային վարձույթում հավաքում է համարյա 500 միլիոն դոլար ։ Բլումի համար 2004 թվականի երրորդ ֆիլմը դառնում է «Նավահանգիստ» («Haven») քրեական դրաման, որի սկզբնախաղը կայանում է Տորոնտոյի միջազգային կինոփառատոնում։
2005 թվականին դերասանի կարիերան շարունակում է զարգանալ, նա ներգրավված էր երկու բավականին հաջողակ նախագծերում։ Սկզբում նա նկարահանվում է Ռիդլի Սքոթի «Երկնային արքայություն» («Kingdom of Heaven») պատմական ֆիլմում, կատարելով դարբին Բալիանի դերը, ով, իմանալով, որ հանդիսանում է բարոն Գոտֆրիդ Իբելինացու ապօրինածին որդին, ընդունվում է նրա խաչակիրների ջոկատը և ուղևորվում է մարտնչելու մուսուլմանների դեմ, Սուրբ Երկիր։
Հետագայում, նույն տարում, հետևում է կոշիկի անհաջողակ դիզայներ Դրյու Բայլորի դերը Քեմերոն Քրոուի «Էլիզաբեթթաուն» («Elizabethtown») սենտիմենտալ մելոդրամայում, որտեղ Բլումի խաղընկերուհին է դառնում Քիրստեն Դանստը։
2006 թվականին մասնակցություն ունենալով նավապետ Ջեք Ճնճղուկի և նրա ընկերների արկածների մասին առաջին ֆիլմի ոչ պակաս հաջողակ շարունակությունում՝ «Կարիբյան ծովի ծովահենները. Մեռյալի սնդուկը» («Pirates of the Caribbean։ Dead Man's Chest»), Բլումը նկարահանվում է էպիզոդիկ դերում Ալեք Քեշիշյանի «Սեր և ուրիշ աղետներ» («Love and Other Disasters») ռոմանտիկ կատակերգությունում, Բրիտանի Մերֆիի հետ գլխավոր դերում։ Ֆիլմի պրեմիերան նախատեսված էր 2006 թվականի սեպտեմբերին և կայանում է Տորոնտոյի միջազգային կինոփառատոնում։ 2014 թվականի ապրիլի 2-ին Օրլանդո Բլումը արժանանում է Աստղի Հոլիվուդյան փառքի ծառուղիում, կինոարտադրության զարգացման գործում ավանդի համար։
Անձնական կյանք
Բլումն ասում է, որ նա փորձում է «չկտրել իրեն իրական կյանքից այնքան, որքան դա հնարավոր է»։ Նա երկրպագում է «Մանչեսթեր Յունայթեդ»-ին և ապրում է Լոնդոնում։ «Երկնային արքայություն» ֆիլմի նկարահանումների ժամանակ, Մարոկկոյում, Օրլանդո Բլումը փրկում և իրեն մոտ է վերցում Սիդի շանը (բակապահ շան և սալյուկի ցեղատեսակի խառնուրդ՝ սև և կրծքին սպիտակ պուտերով)։ Բլումը բուդդայական է։ 2004 թվականին դառնում է Սոկա Գակայ կազմակերպության անդամ։ Նաև հանդիսանում է կազմակերպության անդամ, որը պայքարում է բնապահպանության համար։ Կազմակերպության աջակցության համար Լոնդոնի իր տունը ձևափոխում է արևային մարտկոցների, դասավորելով աղբը վերամշակման համար և օգտահանելով օգտագործված լամպերը։ Մասնակցում է ՅՈՒՆԻՍԵՖ-ի ծրագրերին, լինելով կազմակերպության միջազգային դեսպան։
Բլումը հանդիպում էր ամերիկացի դերասանուհի Քեյթ Բոսուորտի հետ։ Նրանք հանդիպել էին սրճարանի մոտ, 2002 թվականին, որտեղ նա ներկայացվել էր Քեյթին իրենց ընդհանուր ընկերոջ կողմից։ Շուտով Բլումը նորից հանդիպում է Քեյթին «Մատանիների տիրակալը. Երկու ամրոց» ֆիլմի պրեմիերայի ժամանակ։ Երկուսա էլ գտնվում էին ժամանակավոր կապի մեջ 2002 թվականից մինչև 2006 թվականի սեպտեմբերին բաժանումը։
Օրլանդոյի անունը, նաև, հաճախ կապում են դերասանուհիներ Ումա Թուրմանի, Քիրստեն Դանստի, Սիեննա Միլլերի, Ջեսիկա Բիլի, Պենելոպե Կրուսի, Նաոմի Հարիսի հետ։ Բացի այդ, լուրեր էին պտտվում Ջենիֆեր Էնիսթոնի հետ սիրավեպի մասին, նրանից հետո, երբ նրանց միասին տեսնում են Մեքսիկայում հանգստանալու ժամանակ։
2010 թվականի հուլիսին նա ամուսնանում է ավստրալուհի մոդել Միրանդա Քերի հետ։ 2011 թվականի հունվարի 6-ին զույգի մոտ ծնվում է որդի՝ Ֆլինն Քրիստոֆեր Բլենչարդ Կոուպլենդ Բլում ։ Դա երկուսի համար էլ առաջնեկն էր։ 2013 թվականին զույգը հայտարարում է բաժանման մասին, սակայն պաշտոնական ամուսնալուծության մասին խոսք առայժմ չկա։
Բլումը բազմաթիվ վնասվածքներ ունի. ձաք ձեռքի կոտրվածք, ծառից ընկնելու հետևանքով գանգի վնասվածք, ռեգբի խաղալու արդյունքում քթի կոտրվածք, Շվեյցարիայում դահուկներով սահելու ժամանակ աջ ոտքի կոտրվածք, ձախ ոտքի կոտրվածք (մոտոցիկլով զբոսնելու ժամանակ), սնոուբորդի ժամանակ աջ դաստակի կոտրվածք։ 1998 թվականին, դեռևս դպրոցում ուսանելու ժամանակ, Օրլանդոն ստանւմ է ծանր վնասվածք, երբ իր ընկերոջը օգնում էր վերանորոգելու պատշգամբի տանիքը։ «ես կոտրեցի մեջքս։ Ես ցած ընկա պատուհանից… ընկերոջս մոտ բնակարանի տակի հարթակում ապակեպատ տանիք էր և ես սահեցի ջրահորդանի վրա։ Այն չդիմացավ և ես թռա երեք հարկ։ Ինձ ասացին, որ ես, հնարավոր է, չեմ կարողանա նորից քայլել։ Իսկ այնուհետև ինձ վիրահատության ենթարկեցին և ես դուրս եկա հիվանդանոցից մոտավորապես 12 օր անց»։ Վիրաբույժների ջանքերով նա կարողացավ բավականին կարճ ժամկետում վերադառնալու լիարժեք կյանքի։
Աղբյուրներ
Կատեգորիա:Հոլիվուդյան դերասաններ Կատեգորիա:Ամերիկացի դերասաններ Կատեգորիա:20-րդ դարի դերասաններ Կատեգորիա:Հոլիվուդյան փառքի ծառուղի Կատեգորիա:Անգլիացի դերասաններ Կատեգորիա:ՅՈՒՆԻՍԵՖ-ի բարի կամքի դեսպաններ Կատեգորիա:Բրիտանացի հեռուստատեսային դերասաններ Կատեգորիա:Բրիտանացի մոդելներ Կատեգորիա:Բրիտանացի կինոդերասաններ
Քեմբրիջի համալսարանի հրատարակչություն
Քեմբրիջի համալսարանի հրատարակչություն կամ Cambridge University Press (CUP), Քեմբրիջի համալսարանի տպագրական գործարարական գործունեությամբ զբաղվող բաժինը։ Ստեղծվել է Հենրի VIII-ի կողմից տրված արտոնագրով 1534 թվականին, այսպիսով այն աշխարհի ամենահին տպագրատունն է և մեծությամբ երկրորդ համալսարանային տպագրությունը (Oxford University Press-ից հետո)    ։ Հրատարակչչությունը նաև հանդիսանում է Թագուհու տպագրիչի համաձայն համապատասխան արտոնագրի ։ Քեմբրիջի համալսարանի հրատարակչությունում են հրատարակվել այնպիսի հեղինակների աշխատություններ, ինչպիսիք են Ջոն Միլթոնը, Վիլյամ Հարվեյը, Իսահակ Նյուտոնը, Բերտրան Ռասելը և Սթիվեն Հոկինգը ։
Հրատարակչության առաքելությունն է «նպաստել Համալսարանի առաքելությանը տարածելով գիտելիքը կրթության համար, ուսուցում և հետազոտություն ամենակատարյալ ձևով ամբողջ աշխարհում» ։
Քեմբրիջի համալսարանի հրատարակչությունը Քեմբրիջի համալսարանի բաժին է, որը տպագրում է ինչպես կրթական այնպես էլ ակադեմիական նյութեր։ Այն ունի գրասենյակներ ավելին քան 40 երկրներում, տպում է ավելին քան 50,000 նյութեր, որոնք ստեղծվել են ավելին քան 100 երկրների հեղինակների կողմից։ Տպագրությունը ներառում է ակադեմիական ամսագրեր, մենագրություններ, դասագրքեր և անգլերենի ուսուցման նյութեր։ Հրատարակչությունը նաև տպագրում և վաճառում է ավետարաններ։
1975 թվականին հրատարակչությունը սկսեց իր անգլերեն լեզվի ուսուցման նյութերի տպագրությունը ։ 1992 հրատարակչությունը բացեց սեփական գրախանութ Քեմբրիջի կենտրոնում, այնտե, որտեղ գրքեր են վաճառվել սկսած առնվազն 1581 թվականից, որոշ աղբյուրների համաձայն դեռևս 1505 թվականից, այսպիսով այս խանութը Բրիտանիայի ամենահին հայտնի գրախանութն է ։ 2008 թվականին խանութը ընդլայնվեց, և ստեղծվեց առանձին կրթության և անգլերենի ուսուցման մասնագիտացված խանութ։
2012 թվականին հրատարակչությունը որոշեց վերջ տալ 428 տարվա պատմություն ունեցող տպագրության գործունեությունը և տպագրությունը պատվիրել գործընկերներին։
Քեմբրիջի համալսարանի հրատարակչությունը բարեգործական կազմակերպություն է, որը փոխանցում է իր շահույթի մի մասը տարին մեկ անգամ Քեմբրիջի համալսարանին։
Արտաքին հղումներ
Կատեգորիա:Անգլիայի համալսարաններ Կատեգորիա:16-րդ դարում հիմնադրված հրատարակչություններ
Ճիշտ միջոց (մուլտֆիլմ)
Ճիշտ միջոց, (Верное средство), նկարված մուլտֆիլմ, որը նկարահանել է Յուրի Պրիտկովը, 1982 թվականին, Սոյուզմուլտֆիլմ ստուդիայում։
Սյուժե
Բոլոր արջերը պետք է ձմռանը քնեն, սակայն Արջուկը ոչ մի կերպ չի կարողանում քնել. ամեն ինչ շեղում էր նրան։ Փորսուղի օրինակը, որը շատ հեշտ քնում է ամեն պատահած տեղում, իր համար չէ։ Հորաքույր Կաքավը նրան խորհուրդ է տալիս հաշվել մինչև հարյուրը, բայց դա էլ չի օգնում։
Այդ ժամանակ Արջուկին օգնության է հասնում անտառային նվագախումբը, որի կազմում էին Նապաստակը, Սկյուռիկները, Մկնիկը և Փորսուղը։ Նրանք արջի համար նվագում են «Քնի՛ր, սիրելիս, քնիր․․․» օրորոցայինը, և նա քաղցր քուն է մտնում։
Օրորոցային
Մուլտֆիլմում հնչում է «Քնի՛ր, սիրելի՛ս, քնի՛ր․․․» օրորոցայինը, որը կատարում է Կլարա Ռումյանովան։ Այս օրորոցայինի երաժշտության հեղինակն է Մոցարտը, բայց դա կարող էին գրել նաև Բերնհարդ Ֆլիսը և Յոհան Ֆլյայշմանը։ Բառերը վերցված են Ֆրիդրիխ Վիլհելմ Գոթերի «Եսթեր» պիեսից, իսկ բնօրինակում սկսվում է «Քնի՛ր, իմ ցարևիչ» և վերջանում «Քնի՛ր, իմ ցարևիչ, քնի՛ր» խոսքերով։ Ռուսաց լեզվում օրորոցայինը հայտնվել է 1924 թվականին, Սոֆի Սվիրդենկոյի թարգմանությամբ և սկսվել է նույն նախաբանով, ինչպես գերմաներեն տարբերակում է։ Բայց հետո այն սկսել են կատարել «Քնի՛ր, սիրելիս, քնիր» տողերից, և հնարավոր է` առանց թարգմանչուհու մասնակցության ։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Յուրի Պրիտկովի մուլտֆիլմեր Կատեգորիա:1982 մուլտֆիլմեր
Դեսպանական իրավունք
Դեսպանական իրավունքի զարգացմանը նպաստել են նաև սովորույթները, մի շարք հիմնական նորմեր (օրինակ, Մանուի հնդկական օրենքներում դեսպանի անձեռնմխելիությունը) առաջացել են սովորույթներից։
Օվերն-Ռոն-Ալպեր
Օվերն-Ռոն-Ալպեր (Ôvèrgne-Rôno-Âlpes), երկրամաս Ֆրանսիայի արևելքում, ստեղծվել է 2014 թվականի ֆրանսիական վարչական բարեփոխումների արդյունքում, միավորելով Օվերն և Ռոն Ալպեր մարզերը։ Նոր երկրամասը ստեղծվել է 2016 թվականի հունվարի 1-ից, 2015 թվականի ֆրանսիական տարածաշրջանային ընրությունների արդյունքներով : Վարչական կենտրոնն է Լիոն քաղաքը:
Աշխարհագրություն
Երկրամասը սահմանակից է Պրովանս Ալպեր Լազուր ափ և Օկսիտանիա երկրամասերին հարավում, Բուրգունդիա-Ֆրանշ-Կոնտեին հյուսիսում, Նոր Ակվիտանիաին արևմուտքում, և Շվեցարիայի (կանտոններ՝ Ժնև, Վալե և Վո) և Իտալիայի (շրջաններ՝ Վալլե Դ'Աոստա և Պիեմոնտ) հետ հյուսիս-արևելքում և արևելքում:
Դեպարտամենտներ
Օվերն-Ռոն-Ալպերը բաղկացած է տասներկու դեպարտամենտներից՝ Էն, Ալյե, Արդեշ, Կանտալ, Դրոմ, Վերին Լուար, Վերին Սավոյ, Իզեր, Լուար, Պյուի դը Դոմ, Ռոն, Սավոյ:
Արտաքին հղումներ
*
Մադմաս (Ուսի վտակ)
Մադմաս  (Мадмас), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ուսի գետի ձախ ափին՝ 35 կմ հեռավորության վրա։ Գետի երկարությունը 20 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Zwack
Zwack, հունգարական ընկերություն, որն զբաղվում է լիկյորների և ալկոհոլային խմիչքների արտադրությամբ։ Արտադրում է Ունիկում բիթեր, որն ունի 40% թնդություն և ստացվում է ավելի քան 40 խոտաբույսերից։ Ունիկումը Հունգարիայի ազգային խմիչքներից մեկն է։
Ընկերության պատմությունն սկսվում է 1790 թվականից, երբ բժիշկ Յոզեֆ Ցվակն ստեղծել է Ունիկում բալզամը։ 1993 թվականին ընկերությունը գրանցվել է Բուդապեշտի ֆոնդային բորսայում։
Պատմություն
1840 թվականին Յոզեֆ Մաքս Ցվակը Պեշտում հիմնադրել է օղու գործարան J. Zwack & Co ապրանքանիշի ներքո։ Այդ գործարանը դարձել է լիկյորի առաջին արտադրողը Հունգարիայում ։ Ընկերության գործերը հաջող են ընթացել հիմնականում արտադրանքի արտահանման շնորհիվ։ Արտադրության աճի շնորհիվ գործարանը տեղափոխվել է նոր վայր՝ Բուդապեշտի (Ֆերնցվարոր) 9-րդ թաղամաս, որտեղ այն գործում է մինչ այսօր։ 1900-ականների սկզբին այն Կենտրոնական Եվրոպայի խմիչքներ արտադրող խոշորագույն ընկերություններից մեկն էր, որն արտադրում և արտահանում էր ավելի քան 200 տեսակի լիկյոր և ալկոհոլային խմիչքներ։
Երկրորդ համաշխարհային պատերազմի ժամանակ Zwack գործարանն ավերվել է։ 1948 թվականին վերականգնվելուց հետո այն ազգայնացվել է կոմունիստական ​​իշխանությունների կողմից։ Ցվակի ընտանիքը փախել է Իտալիա։ 1989 թվականին Պիտեր Ցվակը (1927-2012) Underberg խմբի աջակցությամբ կարողացել է գնել գործարանը։ 2008 թվականին Պիտեր Ցվակն ընկերության ղեկավարությանը հանձնել է իր երեխաներին՝ Շանդորին և Իզաբելլային։ Ներկայում Zwak ընտանիքին և Underberg ընկերությանը պատկանում է ձեռնարկության 50%-ը։
Ունիկում հայտնի բալզամից բացի Zwack-ը նաև արտադրում է շատ այլ թունդ ալկոհոլային խմիչքներ։ Այլ ապրանքատեսակների շարքում են՝
Ընկերությունն արտադրում է նաև Տոկայի գինիներ։
Գրականություն
Կատեգորիա:1840 հիմնադրումներ Կատեգորիա:Հունգարիայի ընկերություններ
Սան Ժոզե դու Ռիու Պրետուի մարզ
Սան Ժոզե դու Ռիու Պրետու (Mesorregião de São José do Rio Preto), վարչական մեզոշրջան Բրազիլիայում, մտնում է Սան Պաուլո նահանգի մեջ։ Բնակչությունը կազմում է 1552000 մարդ 2006 թվականի տվյալով։ Զբաղեցված տարածքը 29 387.122 կմ²։ Բնակչության խտությունը 52.8 մարդ/կմ²։
Վիճակագրություն
Կատեգորիա:Բրազիլիայի մեզոշրջաններ
Սուպերգրլ (հեռուստասերիալ)
Սուպերգրլ (Supergirl), ամերիկյան արկածային հեռուստասերիալ, որը ստեղծել են Էլիսոն Էդլերը, Գրեգ Բերլանտին և Էնդրյու Կրիսբերգը (վերջին երկուսը նաև ստեղծել են «Նետ» և «Ֆլեշ» հեռուստասերիալները)։ Հեռարձակվել է CBS հեռուստաալիքով. պրեմիերան կայացել է 2015 թվականի հոկտեմբերի 26-ին։ Գլխավոր հերոսը DC Comics-ի կերպար Սուպերգրլն (Կառա Զոր-Էլ) է, որը ստեղծել են Օթո Բայնդերը և Ալ Պլաստինոն. դերը կատարում է Մելիսա Բենոիսթը։ Սուպերգրլը զգեստավորված սուպերհերոսուհի է, ով Սուպերմենի կենսաբանական զարմուհին է և Կրիպտոնեցիների վերջին ներկայացուցիչներից մեկը։
2016 թվականի մայիսի 12-ին Warner Bros. Television-ը հայտարարեց, որ հեռուստասերիալն ունենալու է երկրորդ եթերաշրջան, որը կցուցադրվի The CW հեռուստաալիքով։ Երկրորդ եթերաշրջանը հեռարձակվել է 2016 թվականի հոկտեմբերի 10-ից ։
Սյուժե
Դեպի երկիր ճանապարհին Կառայի տիեզերանավը վնասվում է Կրիպտոնի պայթյունից առաջացած ալիքից, և նա ընկնում է Պանթոմական գոտի և մնում այնտեղ 24 տարի։ Երբ Կառայի տիեզերանավը վերջ ի վերջո դուրս է գալիս Պանթոմական գոտուց, նա դեռ ունի 13 տարեկան աղջկա արտաքին։ Երբ տիեզերանավը հասնում է Երկիր, Կալ-Էլն արդեն մեծացել էր և դարձել Սուպերմեն։ Կառային նավից դուրս գալ օգնելուց հետո նա աղջկան տանում է իր ընկերների՝ Դենվերսների ընտանիքի մոտ, որպեսզի նրան որդեգրեն։ Հիմնական սերիաներն սկսում են այն ժամանակ, երբ Կառան արդեն 24 տարեկան էր և սովորում էր օգտագործել իր ունակություններն այն բանից հետո, երբ մի որոշ ժամանակ փորձում էր դրանք թաքցնել։
Կառան թաքցնում էր իր ուժերը ավելի քան մեկ տասնամյակ՝ հավատալով, ով Երկրին պետք չէ մեկ այլ հերոս։ Սակայն նա բացահայտում է իր ուժերը՝ կանխելով ողբերգալի մի աղետ և ցուցադրելով իր հերոսությունը որպես Նեյշնալ Սիթիի պաշտպան ։ Կառան բացահայտում է, որ հարյուրավոր հանցագործներ, որոնց նկատմամբ Կրիպտոնում մեղադրանք էր ներկայացրել Կառայի մայրը, թաքնվում են Երկրում. նրանց են թվում նաև Կառայի մոր երկվորյակ քույրը՝ Աստրան (ում նույնպես մարմնավորում է Բենատին) և Աստրայի ամուսինը՝ Նոնը (Քրիս Ուեյնս), ովքեր ցանկանում են կառավարել աշխարհը։ Կառան և նրա խորթ քույր Ալեքս Դենվերսը (Շերիլ Լեյ) բացահայտում են, որ Ալեքսի պետը՝ Հենք Հենքշոուն (Դեյվիդ Հեյրվուդ), փախստական այլմոլորակային Ջոն Ջոնզն է, ով Երկրի վրա բնակություն է հաստատել ավելի քան հիսուն տարի առաջ՝ իր հայրենիքից՝ Մարսից փախչելուց հետո։ Ջոնը մուտք է գործել DEO, որպեսզի բարեկարգի կազմակերպությունը և հոգ տանի Ալեքսի և Կառայի մասին։ Կառան օգնում է մի քանի մտերիմ ընկերների և ընտանիքների, ովքեր պահում են իր գաղտնիքը, հատկապես իր զարմիկի հին ընկերներից մեկին՝ Ջեյմս Օլսենին (Մեքհադ Բրյուս)։
Անձնակազմ և դերակատարներ
Նեյշոնալ Սիթիիում ապրող 24-ամյա կրիպտոնցի. երկար ժամանակ թաքցնելով իր ուժերը՝ նա ի վերջո ընդունում է դրանք։ Նա իր խորթ քրոջ հետ աշխատում է Department of Extra-Normal Operations-ում (DEO) ։ Կառան աշխատում է որպես Քեթ Գրանտի օգնական CatCo-ում ։ Մալինա Ուեյսմանը մարմնավորել է երիտասարդ Կառային ։ Առաջին եթերաշրջանի վերջում, Քեթը բարձրացնում է Կառայի պաշնտոնը։ Այժմ, երկրորդ եթերաշրջանից սկսած Կառան լրագրող է։
Daily Planet-ի նախկին լուսանկարիչը, ով տեղափոխվել է Նեյշոնալ Սիթի, որպեսզի աշխատի CatCo ընկերությունում։ Նա սիրային հետաքրքրություններ ունի Կառայի նկատմամբ։ Նա հետևում է Կառային Սուպերմենի համար։ Daily Planet-ում աշխատելու ժամանակ Ջեյմսն ստացել է Pulitzer Prize Սուպերմենի առաջին նկարի համար ,։ Երկրորդ եթերաշրջանում Ջեյմսը դառնում է Պահապանը։ Նա նաև դառնում է CatCo-ի տնօրենը՝ Քեթի գնալուց հետո։
Կառայի խորթ քույրն է։ Նա բժիշկ և գիտնական է, ով աշխատում է Հենք Հենքշոուի հետ DEO-ում։ DEO-ում մարտական պատրաստություն անցնելուց հետո Ալեքսն իր հերթին մարզում է Կառային, որպեսզի նվազեցնի նրա կախվածությունն իր ուժերից։ Կառայի նման նա սկսում է կասկածել DEO-ին՝ իմանալով, որ նրա հայրը աշխատել է այնտեղ Կառային պաշտպանելու համար, բայց Ալեքսն ի վերջո իմանում է, որ Հենք Հենքշոուն փրկված մարսեցի Ջոն Ջոնզն է, ում նրանց հայրը փրկել է իրական Հենքշոուի մահից հետո։ Ջորդան Մազարատին մարմնավորել է երիտասարդ Ալեքսին ։
Տեխնոլեգիաների փորձագետ, ով աշխատում է Կառայի հետ միասին CatCo-ում, նա համարվում է Կառայի դաշնակիցների մեկը, ստեղծելով նրա կոստյումը և օժանդակելով նրա արկածները։ Ուինը Կառայի անպատասխանն երկրպագուն է։ Նա սկսում է հանդիպել Քեթ Գրանթի նոր օգնականի՝ Շեվան Սմայթի հետ, ով Կառայի մրցակիցն է, ով հետագայում հեռացվում է Քեթի կողմից և դառնում է մետամարդ չարագործ՝ Արծաթե Բանշի անունով։ Հեռուստասերիալում նա Թոյմենի որդին է ։ Քեթ այդ իմանալուց հետո նրա մականունը դնում է Թոյմեն Կրտսեր ։ Երկրորդ եթերաշրջանում նա լքում է CatCo, որպեսզի աշխատի DEO-ում։
ԿՀՎ-ի (Կենտրոնական հետախուզական վարչություն) նախկին գործակալ և DEO-ի ընթացիկ ղեկավարը, ով բացասական է արձագանքում, որ Սուպերգրլը բացահայտում է իրեն՝ մտահոգվելով, որ նրա կարողություննեերը կարող են դառնալ սպառնալիք մարդկության համար։ Այնուամենայնիվ, «իրական» Հենքշոուն մահացել է Ջերամյա Դենվերսի հետ միասին Պերուում այմոլորակային Ջ'ոն Ջ'ոնզին հետաքննելու ժամանակ։ Հենքշոուի մահից հետո 317 ամյա Ջ'ոնզը, ով ուներ իր արտաքինը փոխելու կարողություն, վերցնում է Հենքշոուի տեսքը, որպեսզի ձևափոխումներ կատարի DEO-ում ներսից և հետևի Ալեքսին և Կառային ։
CatCo Worldwide Media ստեղծողը և ղեկավարը, ով անվանել է Կառային «Սուպերգրլ»։ Մինչ CatCo-ն ստեղծելը նա եղել է Daily Planet-ի թղթակից, իսկ դրանից առաջ եղել է Daily Planet-ի խմբագիր Փերի Ուայթի օգնականը։ Քեթը հետաքննում է և իմանում է, որ Սուփերգրը Սուպերմենի զարմուհին է, նաև կասկածում է, որ Կառան Սուպերգրլն է։ Երկրորդ եթերաշրջանի սկզբում, նա հայտարարում է, որ լքում է CatCo, և իր բացակայության ժամանակ ընկերությանը կգլխավորի Ջեյմսը։
Սուպերհերոս Դեքսամ մոլորակից, ով ունի Սուպերմենի և Սուպերգրի կարողություններից։ Մոն-Էլը վայրէջք է կատարում Երկիր առաջին եթերաշրջանի վերջում։
Նեյշոնալ Սիթիի ոստիկանության դետեկտիվ, ով հետաքրքրված է այլմոլորակայիններով և մետա մարդկանցով։
Զարգացում
2014 թվականի սեպտեմբերից Warner Bros. Television-ը ցանկանում էր ստեղծել հեռուստասերիալ, որը կպատմեր Սուպերգրլի մասին։ Հեռուստասերիալի գործադիր պրոդյուսերներն են Գրեգ Բերլանտին (ով նաև «Նետ» և «Ֆլեշ» հեռուստասերիալների ստեղծեղն/պրոդյուսերն է), Էլի Ալդերը, ովքեր երկուսն էլ գրել են սցենարը, և Սառա Շելթերը։ DC Comics-ից Ջեոֆ Ջոնսը նույնպես հանդիսանում է նախագծի մասնակից ։ Սեպտեմբերի 20-ին հայտարարվեց, որ CBS հեռուստաալիքով կցուցադրվի «Սուպերգրլ» հեռուստասերիալը 2015-16 թվականներին ։
2015 թվականի հունվարին The Hollywood Reporter-ի կողմից հայտարարվեց, որ Մելիսա Բենոիսթը կմարմնավորի Սուպերգրլին ։ Բենոիսթը հետագայում ասաց, որ այդ գործընթացը տևեց շատ երկար՝ երեք ամսից ավելի, նա եղել է առաջին դերասանուհին, ում հետաքրքրել է այդ դերը , սակայն Քլեր Հոլթը և Ջեմա Էթքինսոնը նույնպես հետաքրքրվել են  ։ 2015 թվականի մարտին «Նետ» և «Ֆլեշ» հեռուստասերիալների կոմպոզիտոր Բլեք Նիլին հայտարարեց, որ ինքը լինելու է «Սուպերգրլի» կոմպոզիտորը։ Շոուն պաշտոնապես պատրաստ է եղել մայիսի 6-ին ։ Նախապես պլանավորվում էր հեռուստասերիալը ցուցադրել 2015 թվականի նոյեմբերին , սակայն հետո պրեմիերայի օրը տեղափոխվեց 2015 թվականի հոկտեմբերի 26 ։ Առաջին սերիան ցուցադրվել է San Diego Comic-Con International-ի ժամանակ 2015 թվականի հուլիսի 8-ին և 11-ին ։ Նոյեմբերի 30-ին CBS հեռուստաալիքը պատվիրեց նկարահանել «Սուպերգրլի» ևս 7 սերիա, որպեսզի լինի 20 սերիանոց ամբողջական եթերաշրջան ։
Միրնոե (գյուղ, Բրատսկոեի շրջան)
Միրնոե (Мирне), գյուղ Ուկրաինայի Նիկոլաևի մարզի Բրատսկոեի շրջանում։ Հիմնադրվել է 1964 թվականին։
Սուպերգրլ (հեռուստասերիալ)
Զարգացում
2016 թվականի մայիսի 16-ին Warner Bros. Television-ը հայտարարեց, որ հեռուստասերիալը կունենա երկրորդ եթերաշրջան, որը ունենալու է 22 սերիա և տեղափոխվելու է The CW հեռուստաալիք ։ Երկրորդ եթերաշրջանի հեռարձակումը ծրագրվել է 2016 թվականի հոկտեմբերին ։
Միրնոե (գյուղ, Բրատսկոեի շրջան)
2001 թվականի տվյալներով Միրնոե գյուղում բնակվում էր 119 մարդ։ Բնակավայրը զբաղեցնում է 0,283 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բրատսկոեի շրջանի բնակավայրեր Կատեգորիա:Ուկրաինայի գյուղեր Կատեգորիա:1964 թվականին հիմնադրված բնակավայրեր
Սուպերգրլ (հեռուստասերիալ)
Դիզայն
Entertainment Weekly ամսագրի խմբագրող Նատլի Աբրամսը, մեկնաբանելով համազգեստի նոր տեսքը, ասել է, որ այն դիտվում և ընկալվում է այլ կերպ՝ լավ իմաստով։ Նոր համազգեստը չի ցուցադրում կերպարի որովայնը, ինչպես որ երևում է կոմիքսում, նաև Բենոիսթը կրում է գուլպաներ կիսաշրջազգեստի տակից և կոշիկներ, որ հասնում են ծնկներից վեր։ Աբրամսը համեմատել է այն Հենրի Քարվիլի՝ Սուպերմենի կոստյումի հետ, որը նա կրում է «Պողպատե մարդը» ֆիլմում․ նման են թիկնոցները, ինչպես նաև վառ կարմիր և կապույտ գունային գամմաները ։ Screen Rant-ից Էնդրու Դայսը նշել է, որ համազգեստը կատարելապես հավասարկշռված է դասական նոստալջիայի և մոդեռնիզմի մեջ The Washington Post-ը նշել է, որ Էթվուդի դիզայնը հաջողվել է նրա մուլտֆիլմերի երանգները վերցնելու և նրան մութ երանգներ ավելացնելու կարողության շնորհիվ ։
E! Online ոչ պակաս հիացած էր նոր համազգեստով TV Guide կասկածի տակ է դրել Էթվուդի դիզայնը և նշել է, որ գովազդային նկարներում Բենոիսթը փորձում է երևալ որպես հզոր սուպերհերոս՝ իր մեծ-մեծ կոշիկներով և կիսաշրջազգեստով և երևում է որպես «հելոուինի համազգեստով մոդել» ։
Նկարահանումներ
2015 փետրվարի հայտարարվեց, որ «Նետ» և «Ֆլեշ» հեռուստասերիալների համաստեղծող Էնդրյու Քրիսբերգը միացել է հեռուստասերիալի ստեղծման աշխատանքներին որպես սցենարիստ և գործադիր պրոդյուսեր, և «Նետ»/«Ֆլեշ» և «Սմոլուիլ» հեռուստասերիալների պրոդյուսեր Գլեն Ուինթերը պետք է լիներ առաջին սերիայի պրոդյուսերը։ Առաջին սերիայի նկարահանումներն սկսել են 2015 թվականի մարտի 4-ին , մինչև մարտի 29-ը ։ Նկարահանումների տարածքի մեջ մտնում էր նաև Warner Bros.-ի այն տարածքը, որտեղ նկարահանվել էր «Լոիս և Քլարկ» ֆիլմը ։ Յուրաքանչյուր սերիայի աժեցել է մոտ 3 միլիոն դոլար ։
Երկրորդ եթերաշրջանի նկարահանումները տեղի են ունենում Վանկուվերում, իսկ առաջին եթերաշրջանը նկարահանվել է Լոս Անջելեսում։
Հեռարձակում
«Սուպերգրլի» պրեմիերան եղել է Կանադայում և միաժամանակ հեռարձակվել է Ամերիկայում, իսկ Մեծ Բրիտանիայում ցուցադրվել է 3 օր անց՝ 2015 թվականի հոկտեմբերի 29-ին ։ Հեռուստասերիալը Ավստրալիայում ցուցադրվել է 2015 թվականի դեկտեմբերի 6-ից ։
Քննադատական արձագանք
Rotten Tomatoes կայքէջը հեռուստասերիալի պրեմիերային տվել 97% վարկանիշ՝ 66 վերանայումներից 7.6/10 վարկանիշով ։ Metacritic-ի 33 քննադատները 100-ից տվել են 75 միավոր ։ IGN-ից Չիֆ Ուիթլին առաջին սերիային տվել է 7/10 միավոր ։
Արտաքին հղումներ
Կատեգորիա:Ամերիկյան հեռուստասերիալներ Կատեգորիա:DC կոմիքսների էկրանավորումներ Կատեգորիա:Անգլերեն հեռուստասերիալներ Կատեգորիա:Ֆեմինիստական հեռուստասերիալներ
Ստարիե Ֆոմինիչի
Ստարիե Ֆոմինիչի (Старые Фоминичи), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Շվայգեն
Շվայգեն  (Schwaigen), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 601 մարդ (ըստ 2010 թվականի դեկտեմբերի 31-ի) ։ Տարածքը կազմում է 23,58 կմ²։ Պաշտոնական կոդ՝ 09 1 80 131։